Som tommelfingerregel skal du forsøge at tage hensyn til din arbejdsplads og planlægge lægebesøg uden for arbejdstiden. Hos din praktiserende læge eller tandlæge vil du ofte have et fleksibelt tidsrum at vælge ud fra.
I tilfælde, hvor du ikke har mulighed for at vælge en tid selv, har du som funktionær ret til løn, når du er til lægen eller får behandling. Det kan blandt andet være i forbindelse med en indkaldelse til en tid på hospitalet eller en behandling hos en speciallæge.
Har du som funktionær akut brug for at komme til læge eller tandlæge, kan det sidestilles med sygdom, og så kan du gå til læge eller tandlæge med fuld løn.
Ring til os på 7011 4545, hvis du er i tvivl, om du har ret til at gå til lægen i arbejdstiden.